
Par iebildumiem tiesību akta projektā 22-TA-3635
Latvijas Medicīnas inženierzinātnes un fizikas biedrība (turpmāk – Biedrība) šī gada 16. februārī sniedza savu atzinumu par noteikumu projektu Nr.22-TA-3635 "Grozījumi Ministru kabineta 2013. gada 12. novembra noteikumos Nr. 1284 "Darbinieku apstarošanas kontroles un uzskaites kārtība"" (turpmāk – Projekts). Iepazīstoties ar publicēto šī gada 12. marta izziņu, konstatējam, ka Biedrības iebildumi ir noraidīti, izmantojot formālu pamatojumu.
Biedrībā pārskatam piedāvā apkopojošo tabulu (skat. zemāk).
	KEM piedāvāta redakcija (punkts)
	LMIFB piedāvātā redakcija vai ietekums
(KEM noraidīja)
	Pamatojums LMIFB piedāvātai redakcijai/precizēšanai

	4. Operators nodrošina apstarošanas kontroli un saņemto jonizējošā starojuma dozu novērtējumu arī tiem apstarošanai pakļautiem darbiniekiem, kurus nenodarbina operators, kas ir atbildīgs par operatora kontroles un pārraudzības zonām, bet kuri šajās zonās veic kādas darbības, tai skaitā arī mācekļiem un studentiem (turpmāk - viesstrādnieki), sadarbojoties ar viesstrādnieku darba devēju.
	LMIFB ieskatā izteiktā 4. punkta redakcija nav pārdomāta. Tā būtu attiecināma uz viesstrādniekiem, kas pamata darba vietā neveic darbības ar JSA. Pretējā gadījumā tiek uzlikts nepamatots slogs - divi dažādi operatori veiks vienu un to pašu darbību – viena un tā paša strādnieka dozu novērtēšanu.
“4. Operators nodrošina apstarošanas kontroli un saņemto jonizējošā starojuma dozu novērtējumu arī tiem apstarošanai pakļautiem darbiniekiem, kurus nenodarbina operators, kas ir atbildīgs par operatora kontroles un pārraudzības zonām, bet kuri šajās zonās veic kādas darbības (turpmāk – viesstrādnieki), ja šo viesstrādnieku darba devējs apstarošanas kontroli un saņemto jonizējošā starojuma dozu novērtējumu nenodrošina.”

Piedāvājam izteikt atsevišķu prasību uz studentiem un mācekļiem, jo šobrīd piedāvāta redakcija nav pārdomāta un nesīs papildu administratīvo slogu mācību iestādēm (tās nevar apzināt katra studenta darba vietu un iegūt informāciju no katra darba devēja).
Piedāvātā redakcija
“4.1 Operators nodrošina apstarošanas kontroli un saņemto jonizējošā starojuma dozu novērtējumu mācekļiem un studentiem, kuri veic darbības ar jonizējošā starojuma avotiem operatora kontroles un pārraudzības zonās.”
	Pēc KEM piedāvātās redakcijas izriet birokrātijas un operatoru slodzes palielināšana (divi dažādi operatori veiks vienu un to pašu darbību – viena un tā paša strādnieka dozu novērtēšanu). Ka arī īpaši attiecībā uz studentiem un mācekļiem, kur mācību iestādēm tiek uzlikts nepamatots slogs. Mācību iestādēs studē tūkstošiem studentu. Piemēram, Rīgas Tehniskā universitāte mācību procesā vairāku programmu studentiem ietver praktiskās nodarbības, kurās tiek izmantoti jonizējošā starojuma avoti. Tas nozīmē, ka Rīgas Tehniskajai universitātei būtu jāapzina katra šajās nodarbībās iekļautā studenta iespējamā darba vieta, turklāt nepārtraukti jābūt informētai par to, vai studējošais nav uzsācis darba attiecības, kā arī jāsadarbojas ar katra šāda studenta darba devēju. Uzskatām, ka šādi tiek nevis mazināts slogs, bet gluži pretēji tas tiek neadekvāti paaugstināts.

	18.2.2. ne retāk kā reizi trijos gados - radioaktīvās vielas nesaturošiem jonizējošā starojuma avotiem, kurus lieto nemedicīniskajā apstarošanā dažādās telpās bez noteikta telpas plāna (montāžas plāna), ārpus ēkām vai uzņēmuma teritorijas, datortomogrāfijas iekārtām un elektronu paātrinātājiem, kurus lieto nemedicīniskajā apstarošanā, radioaktīvo vielu nesaturošiem jonizējošā starojuma avotiem, kurus lieto medicīnā, medicīniskām un nemedicīniskām radioloģiskām ierīcēm, kuras lieto, apzināti apstarojot cilvēku nemedicīniskā attēlveidošanas nolūkā;
	LMIFB atbalsta SIA "INLAB" priekšlikumu nodrošināt PAN3D iekārtām darba vietas monitoringu reizi 3 gados.

Ņemot vērā PAN3D skaita pieaugumu Latvijā, kā arī šo iekārtu salīdzinoši lielās dozas jaudas (piem., modelim CS 9600, no iekārtas specifikācijas: gaisa kerma pie maksimālās iekārtas jaudas 60 W, noslodzes 14 izmeklējumi stundā, attālumā 1 m var sasniegt 329 uGy, kas, pārrēķinot uz efektīvo dozu pārsniedz šī noteikumu projekta piedāvāto optimizācijas kritēriju 300 uSv no viena starojuma avota), darba vietas monitoringa biežuma pielidzināšana datortomogrāfijas biežumam ir loģisks.
Piedāvātā redakcija
18.2.2. ne retāk kā reizi trijos gados - radioaktīvās vielas nesaturošiem jonizējošā starojuma avotiem, kurus lieto nemedicīniskajā apstarošanā dažādās telpās bez noteikta telpas plāna (montāžas plāna), ārpus ēkām vai uzņēmuma teritorijas, pamorāmas 3D zobārstniecības iekārtā, datortomogrāfijas iekārtām un elektronu paātrinātājiem, kurus lieto nemedicīniskajā apstarošanā, radioaktīvo vielu nesaturošiem jonizējošā starojuma avotiem, kurus lieto medicīnā, medicīniskām un nemedicīniskām radioloģiskām ierīcēm, kuras lieto, apzināti apstarojot cilvēku nemedicīniskā attēlveidošanas nolūkā;
	Runa iet par augstās jaudas jonizējošā starojuma iekārtām, kuras šobrīd tiek montētas gandrīz katrā zobarstniecības prakse, respektīvi kopējais risks arī palielinās. Tagad iedomājaties, Jus vienā ēkā atrodas 2 prakses katrs ar savu PAN3D iekārtu ar augstu pacientuu plūsmu, no katras PAN3D iekārtas (atkarība no telpas aizsardžības) būs zināma “starojuma noplūde”, kas nonāks līdz apmeklētājiem uzgaidamā telpā, kas kā redzams piemerā (skat 2. kolonnā) var pārsniegt noteiktos optimizacijas kritērijus, pie vājiem aizsardzības kritērijiem, kas savukārt palielina stohastiskos riskus, t.i. kancorogēna riskus cilvēkiem (īpaši jauniem bērniem).

	1. pielikums
3.2. EPD dozimetru kalibrēšanu ne retāk kā reizi divos gados veic laboratorijā, kas akreditēta nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai citā Eiropas Savienības dalībvalstī akreditētā laboratorijā.
	Ievērojot, to ka Projekta mērķis ir mazināt administratīvo slogu operatoriem, LMIFB aicina vienkāršot normatīvā akta prasības – ietverot skaidras, viennozīmīgas un nepārprotamas prasības, kas atvieglotu operatoru ikdienas darbu.

Piekrītam SIA "INLAB" priekšlikumam par 1.pielikuma 3.2.1 punktu - ietvert prasību, ka EPD jākalibrē tādā enerģijas diapazonā, kādā EPD tiek izmantots. Aicinām ietvert prasību, ka EPD jākalibrē pie tiem Hp (0.07), Hp(3) vai Hp (10), pie kuriem EPD tiek izmantots. Tas ir būtiski, lai dozas tiktu novērtētas ticami. Pretējā gadījumā EPD izmantošana pēc būtības nav lietderīga un drošības standarti netiek ievēroti.
	Šāda pieeja konkrēto prasību kontekstā ir tiešā pretrunā ar paša projekta deklarēto mērķi – mazināt administratīvo slogu, nemazinot darbinieku aizsardzībai noteiktos drošības standartus. Noteikumos ietvertā formālā prasība kalibrēt EPD pēc savas būtības ir bezjēdzīga, ja dozimetrus nekalibrē tajā diapazonā, kurā tos izmanto. Skaidru un viennozīmīgu kalibrēšanas prasību  trūkums, rada riskus dozu ticamam novērtējumam, līdz ar to sabiedrības (cilvēku un vides) pārapstarošanas risku.

	1. pielikums
4.1. punkts mērījumam 95 % ticamības intervālā dozas jaudas paplašinātā nenoteiktība nepārsniedz ± 30 %, ja jonizējošā starojuma lauks ir viendabīgs, vai ± 50 %, ja jonizējošā starojuma lauks nav homogēns un apstākļi var būtiski atšķirties no standartapstākļiem;
	Ievērojot, to ka Projekta mērķis ir mazināt administratīvo slogu operatoriem, LMIFB aicina vienkāršot normatīvā akta prasības – ietverot skaidrus, viennozīmīgus un nepārprotamus jēdzienus, kas atvieglotu operatoru ikdienas darbu.

Piekrītam SIA "INLAB" priekšlikumam par 1.pielikuma 4.1. punktu - prasību pārformulēt, pieturoties pie vienotas terminoloģijas, vai skaidrojot jēdzienus “viendabīgs lauks”, “nehomogēns lauks”, “standartapstākļi”. Kā arī precizēt prasību, jo nenoteiktība ± 30 %  pie dozu vērtībām, kas ir tuvas nullei, tehniski nav sasniedzama.
	1) Ja kādā metroloģijas jomā ievieš jebkādu vides vai citu mērīšanas nosacījumus, tad bez konkrētas definīcijas katrs operators var darīt pa savam. Vai šajā gadījumā būs “viendabīgs lauks gaisā” vai “viendabīgs lauks ūdenī”? Rezultāti būs atsķirīgi un savā starpā nesalīdzināmi. Vai mērījumi pie standarta vides apstākļiem? Vai pie +30 C ir pieļaujamie mērījumi? Nav definēts, tad temperatūras atšķirības ieveš papilnenoteiktību, un kļūda palielinās.
Šajā gadījumā, kas skaitās “viendabīgs lauks” – kādi ir tā atbilstības kritēriji (“kas ir viendabīgs” un “kas nav viendabīgs”). Tas pats nosacījums pārējiem terminiem.

2) Par ± 30 % nenoteiktības prasību precizēšanu.
Vienkāršs skaidrojums saprašanai:
Iedomājies, ka Jums jāatrod mežā sēnes. Ja sēņu ir daudz (100), kļūdīties par 30 sēnēm ir pieļaujami. Bet, ja sēņu gandrīz nav un Jūs atrodat tikai vienu, tad jebkura mazākā kļūda (pamanīji akmeni sēnes vietā) uzreiz nozīmē 100% kļūdu. Pie maziem skaitļiem matemātika sāk "lūzt" – nav iespējams garantēt mazu procentuālo kļūdu tur, kur gandrīz nav ko skaitīt.
Prasīt 30% precizitāti pie nulles ir tas pats, ka sodīt par to, ka nevari precīzi izmērīt oda svaru ar kravas automašīnu svariem...



Ievērojot minēto, lūdzam Valsts kanceleju:
1. Aicināt atbildīgo ministriju veikt papildu saskaņošanu par Biedrības izteiktiem priekšlikumiem.
2. Nepieciešamības gadījumā iekļaut jautājumu Ministru kabineta sēdes diskusiju daļā, pieaicinot Biedrības pārstāvjus viedokļa pamatošanai.

Ar cieņu,

Artūrs Grigorjevs
Latvijas Medicīnas inženierzinātnes un fizikas biedrības prezidents

